शिष्टाचार व्यवहार की वह रीति-नीति है, जिसमें व्यक्ति एवं समाज की आंतरिक सभ्यता एवं संस्कृति के दर्शन होते हैं। परस्पर बातचीत, सम्बोधन से लेकर दूसरों की सेवा, त्याग, सम्मानयुक्त भावनाएँ आदि तक शिष्टाचार में आ जाते हैं। शिष्टाचार हमारे आचरण एवं व्यवहार का नैतिक मापदंड है, जिस पर सभ्यता एवं संस्कृति का भवन-निर्माण होता है। दूसरों के प्रति नम्र, विनयशील, आदरपूर्ण उदार आचरण ही शिष्टाचार है।